แนวโน้ม SET ไซด์เวย์ รอตัวเลข PCE สหรัฐ – ราคาน้ำมันพุ่งหนุน “หุ้นพลังงาน”
นักวิเคราะห์ฯคาดตลาดหุ้นไทยวันนี้แกว่งไซด์เวย์ นลท.ติดตามตัวเลข PCE สหรัฐคืนนี้ แต่ยังมีแรงส่งในกลุ่มหุ้นพลังงาน หลังราคาน้ำมันเพิ่ม ช่วยหนุนดัชนี และ Sentiment ตลาดหุ้นเอเชียที่เปิดมาบวกตามตลาดหุ้นสหรัฐเมื่อคืนนี้ ให้แนวต้าน 1,610-1,620 จุด แนวรับ 1,590-1,600 จุด
นักวิเคราะห์ฯคาดตลาดหุ้นไทยวันนี้แกว่งไซด์เวย์ นลท.ติดตามตัวเลข PCE สหรัฐคืนนี้ แต่ยังมีแรงส่งในกลุ่มหุ้นพลังงาน หลังราคาน้ำมันเพิ่ม ช่วยหนุนดัชนี และ Sentiment ตลาดหุ้นเอเชียที่เปิดมาบวกตามตลาดหุ้นสหรัฐเมื่อคืนนี้ ให้แนวต้าน 1,610-1,620 จุด แนวรับ 1,590-1,600 จุด
31 มี.ค. 2566

นายชาญชัย พันทาธนากิจ รองผู้อำนวยการสายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งไซด์เวย์ ซึ่งตลาดยังไร้ปัจจัยหนุนใหม่ และยังรอติดตามรายงานตัวเลข PCE ของสหรัฐเดือนก.พ. 66 ในคืนนี้ เพื่อคาดการณ์ทิศทางการขึ้นดอกเบี้ยของธนาคารกลางสหรัฐ (เฟด)
อย่างไรก็ตาม มองว่าจะมีปัจจัยหนุนเข้ามาในกลุ่มหุ้นพลังงานที่ช่วยหนุนดัชนีได้ หลังสต็อกน้ำมันของสหรัฐลดลงต่ำสุดในรอบ 2 ปี เป็นผลบวกต่อราคาน้ำมันที่เพิ่มขึ้น อีกทั้ง Sentiment หุ้นตลาดหุ้นในภูมิภาคเอเชียที่เปิดมาเช้านี้ปรับขึ้นตามตลาดหุ้นสหรัฐเมื่อคืนที่เพิ่มขึ้น
โดยให้แนวต้าน 1,610-1,620 จุด แนวรับ 1,590-1,600 จุด